ПРИЈЕДЛОГ

На основу члана 348. став 7. Закона о стварним правима Републике Српске („Службени гласник Републике Српске“ број: 124/08, 3/09, 58/09, 95/11, 60/15, 18/16 и 107/19), члана 39. и 82. став 2. Закона о локалној самоуправи („Службени гласник Републике Српске“, број: 97/16 и 36/19), члана 35. Статута Града Добој („Службени гласник Града Добој“, број: 01/17) и члана 75. и 128. Пословника о раду Скупштине Града Добој („Службени гласник Града Добој“, број: 1/17), Скупштина Града Добој, на сједници одржаној септембра 2020. године, д о н и ј е л а је

О Д Л У К У

о преносу права својине без накнаде

I.

Одобрава се пренос права својине без накнаде у сврху изградње кружне раскрснице на мјесту укрштања магистралног пута М17 и градске саобраћајнице – Улице Стефана Првовенчаног, у Добоју, на непокретностима означеним као к.ч.1454/2 Врбак, регионални пут, површине 334м2 уписана у Пл.6375/57 КО Добој, посједник Град Добој у дијелу 1/1, што по старом премјеру одговара к.ч.1351/27 Врбак,регионални пут, површине 334м2 уписана у зк.ул. 4034 СП Добој, власништво Града Добој у дијелу 1/1, на Републику Српску.

II.

Даје се сагласност Градоначелнику Града Добој да, у циљу регулисања међусобних права и обавеза уговорних страна, закључи уговор у предмету преноса права својине на некретнинама из тачке I. oве одлуке уз прибаљање мишљења од стране Правобранилаштва РС.

III.

Ова Одлука, усљед оправдане потребе за ефикаснијом реализацијом инвестиционог пројекта од интереса за грађане Града Добој, ступа на снагу даном доношења а објавиће се у „Службеном гласнику Града Добој“.

**РЕПУБЛИКА СРПСКА**

**СКУПШТИНА ГРАДА ДОБОЈ**

**Број: 01- 013 - /20 ПРЕДСЈЕДНИК**

**Добој, 09.2020.године СКУПШТИНЕ ГРАДА**

**Милош Букејловиић**

**О Б Р А З Л О Ж Е Њ Е**

Правни основ за доношење ове одлуке је члан 348. став 7. Закона о стварним правима Републике Српске („Службени гласник Републике Српске“ број: 124/08, 3/09, 58/09, 95/11, 60/15, 18/16 и 107/19), члан 39. и 82. став 2. Закона о локалној самоуправи („Службени гласник Републике Српске“, број: 97/16 и 36/19), члан 35. Статута Града Добој („Службени гласник Града Добој“, број: 01/17) и члан 75. и 128. Пословника о раду Скупштине Града Добој („Службени гласник Града Добој“, број: 01/17)

Разлог за доношење ове одлуке је наставак реализације пројекта изградње кружне раскрснице на мјесту укрштања магистралног пута М17 и градске саобраћајнице – Улице Стефана Првовенчаног, у Добоју.

ОБРАЂИВАЧ ПРЕДЛАГАЧ

ОДСЈЕК ЗА ПРАВНЕ ПОСЛОВЕ

И УПРАВЉАЊЕ ЉУДСКИМ РЕСУРСИМА ГРАДОНАЧЕЛНИК